ΓΡΑΠΤΗ ΕΡΩΤΗΣΗ E-0701/01

υποβολή: Eurig Wyn (Verts/ALE) προς την Επιτροπή

(8 Μαρτίου 2001)

Θέμα: Απασχόληση των κωφών

Είναι εν γνώσει της Επιτροπής το γεγονός ότι το ποσοστό ανεργίας των κωφών ατόμων είναι διπλάσιο του εθνικού μέσου όρου; Έχει αποδειχθεί ότι οι κωφοί χρειάζονται πολύ περισσότερο χρόνο για να βρουν απασχόληση και οι συνθήκες συχνά επιδεινώνονται όταν τα άτομα αυτά διαπιστώνουν την ύπαρξη άνισης μεταχείρισης. Αυτοί που τελικά είναι σε θέση να βρουν απασχόλησηποαπασχολούνται επί μονίμου βάσεως ή ασχολούνται με τις πλέον ταπεινές εργασίες.

Η κατάσταση των κωφών δεν είναι καλύτερη ούτε και στις κοινωνικές δραστηριότητες δεδομένου ότι οι περισσότερες από τις πιο σημαντικές λειτουργίες της κοινωνίας βασίζονται στον ήχο: ο προφορικός λόγος, η μουσική, το ραδιόφωνο, η τηλεφωνία αποτελούν τις κύριες συνιστώσες της αμφίδρομης επικοινωνίας. Στους κωφούς δεν επιτρέπεται να συμμετέχουν σε ευρύ φάσμα της πληροφορίας, τωνπηρεσιών και των ευκαιριών.

Δεν συμφωνεί η Επιτροπή ότι πρέπει ναπάρξει μία πιο ενεργητική προσέγγισηπέρ της συμμετοχής των κωφών στον κοινωνικό ιστό;

Απάντηση της κας Διαμαντοπούλου εξ ονόματος της Επιτροπής

(28 Μαΐου 2001)

Η Επιτροπή έχει επίγνωση του ότι τα ποσοστά απασχόλησης είναι χαμηλότερα για τους κωφούς. Υιοθετεί, εν τούτοις, προσέγγιση ετοιμότητας για τη βελτίωση της κατάστασής τους.

Η οδηγία του Συμβουλίου 2000/78/ΕΚ της 27ης Νοεμβρίου 2000 για τη διαμόρφωση γενικού πλαισίου για την ίση μεταχείριση στην απασχόληση και στην εργασία(1) προβλέπει δράση κατά των διακρίσεων που βασίζονται, μεταξύ άλλων, στην αναπηρία. Η απόφαση του Συμβουλίου 2000/750/ΕΚ της 27ης Νοεμβρίου 2000 σχετικά με τη θέσπιση κοινοτικού προγράμματος δράσης για την καταπολέμηση των διακρίσεων (2001-2006)(3) θέτει σε εφαρμογή μια στρατηγική για την καταπολέμηση κάθε μορφής διακρίσεων για διαφόρους λόγους, συμπεριλαμβανομένης της αναπηρίας.

Η απασχόληση ατόμων με ειδικές ανάγκες τυγχάνει ειδικής προσοχής στα ετήσια Εθνικά Σχέδια Δράσης (ΕΣΔ) για την Απασχόληση τα οποία αποτελούν μέρος της Ευρωπαϊκής Στρατηγικής για την Απασχόληση.

Ορισμένες από τις δυσκολίες που απαντούν τα κωφά άτομα στην πρόσβαση σε θέση εργασίας μπορούν να αντιμετωπισθούν με τη χρήση της τεχνολογίας. Η Επιτροπή χρηματοδότησε και χρηματοδοτεί πολλά ερευνητικά σχέδια για την πρόσβαση σ' αυτόν κόσμο της ομιλίας. Για παράδειγμα, στα πλαίσια του προγράμματος τεχνολογιών της κοινωνίας της πληροφορίας (IST), το σχέδιο Visicast αποτελεί σύστημα το οποίο αποσκοπεί στην αναγνώριση του λόγου και στην πραγματοποίηση αυτόματης μετάφρασης σε διάφορες ευρωπαϊκές γλώσσες σημάτων. Το σχέδιο Wisdom αντιμετωπίζει τις ανάγκες της διάδρασης των γλωσσών σημάτων μέσω μιας νέας γενεάς κινητής τηλεφωνίας.

Το νέο πρόγραμμα κοινοτικής πρωτοβουλίας EQUAL 2000-2006(2) αποτελεί μια θεματική προσέγγιση και θα συγκεντρώνεται σε διαφόρους λόγους διάκρισης ταυτόχρονα. Τα κωφά άτομα ενθαρρύνονται να εξετάσουν τις δυνατότητες συμμετοχής στο EQUAL.

Τον Ιούνιο του 2000 το σχέδιο δράσης eEurope μια κοινωνία της πληροφορίας για όλους ετοιμάσθηκε από το Συμβούλιο και την Επιτροπή για το Ευρωπαϊκό Συμβούλιο της Feira στις 19/20 Ιουνίου 2000. Ένας από τους δέκα τομείς προτεραιότητας στην πρωτοβουλία eEurope είναι η συμμετοχή των ατόμων με ειδικές ανάγκες στις τεχνολογίες της πληροφορίας (eParticipation).

Οι γλώσσες σημάτων βρήκαν τη θέση που τους ανήκει στο Ευρωπαϊκό Έτος Γλωσσών.

Η Επιτροπή πρότεινε το έτος 2003 ως Ευρωπαϊκό Έτος Ατόμων με Ειδικές Ανάγκες. Αυτό θα παράσχει σημαντική εμβέλεια για την αύξηση της ευαισθησίας και τη δράση για την αντιμετώπιση των διακρίσεων κατά ατόμων με ειδικές ανάγκες, συμπεριλαμβανομένων, φυσικά, των ατόμων με ακουστικές διαταραχές, είτε στην αγορά εργασίας είτε στην κοινωνία γενικά.

(1) ΕΕ L 303 της 2.12.2000.

(2) Ανακοίνωση της Επιτροπής στα κράτη μέλη για τη θέσπιση των κατευθυντήριων γραμμών για την κοινοτική πρωτοβουλία Equal που αφορά την διακρατική συνεργασία για την προαγωγή νέων μεθόδων καταπολέμησης των διακρίσεων και ανισοτήτων πάσης φύσεως σε σχέση με την αγορά εργασίας ΕΕ C 127 της 5.5.2000.

(3) ΕΕ L 303 της 2.12.2000.